Jean du Casse

Jean du Casse (født 1646 i Bayonne, død 1715) var en fransk sjørøver og admiral.

I ungdommen fikk han ikke lov til å gå inn i den franske marinen fordi foreldrene var hugenotter. Han gikk da inn i slavehandelen med Compagnie de Sénégal, og seilte mellom Afrika og Karibia. Med pengene han tjente på slavehandelen kjøpte han et skip i Saint-Domingue og kapret et fullastet nederlandsk skip. Han seilte til Frankrike og tilbød halve utbyttet til Kronen. For dette ble han utnevnt til løytnant i den franske marinen av Ludvig XIV.

I 1687 prøvde han å erobre Elmina, i juni 1689 gikk han til angrep på Berbice og Fort Zeelandia i Surinam.

I 1691 ble han utnevnt som guvernør på Saint-Domingue, og fikk respekt hos sjørøverne på øya. De neste månedene plyndret han engelske kolonier i nærheten, blant  annet Port Royal som nettopp hadde blitt rammet av et kraftig jordskjelv.

I 1697, under Baron de Pointis plyndret han Cartagena, men fikk ikke femtedelen av byttet som han ble lovet. Han seilte så til Frankrike og krevde sin del fra kong Ludvig XIV personlig. Han og mennene hans fikk 1,4 millioner franc i kompensasjon. I tillegg ble han forfremmet til admiral og slått til ridder i Saint Louis-ordenen.

I 1702 slo han John Benbow nær Santa Marta i det som er blitt kjent som Kamphandlingen i august 1702.

I 1704 kjempet han i avantgarden på «Intrépide» i slaget ved Vélez-Málaga.

I 1708, under spansk tjeneste, kommanderte han den spanske sølvflåten under den årlige reisen og tapte få mann. For dette fikk han Ordenen det gylne skinn, den høyeste utmerkelsen en kan få i Spania.

I 1714 kommanderte han den franske flåten under Beleiringen av Barcelona.

 Referanser 

 Litteratur 

Peter Wood/Forfatterkollektiv: Abenteurer der Karibik. Utgitt av: Bechtermünz.1992. Eltville am Rhein. ISBN 3.86047-025-6

Kategori:Franske admiraler
Kategori:Franske pirater
Kategori:slavehandlere
Kategori:Ordenen av det gyldne skinn
Kategori:Personer fra Bayonne
Kategori:Fødsler i 1646
Kategori:Dødsfall i 1715